Fuddarak Padri astole?
 Faleam thaun sonvsarbhor Katolk dhormant, dor vorsa porim Dev-apovnneachem Satollem monoitat. Fattlim sabar vorsam igorz-mat hem satollem monoit ailea. Dev-apovnnim mhunnona borobor amchea monant ubo zata to Padri! Oi! Kristi dhormantlo devan makhlolo monis mhunn ami mandtanv ani tech nodren taka polletanv. Eka kallar khubxe bhurge padrin zaunk anvddetale ani zatale-i bi. Punn aiz hea padriponnachea apovnneak tutt ailea oxem mhonntat. Oi, aiz bhou thodde bhurge padriponnachi vatt dhortana amkam distat. Karonn?
 Hache pattlean svota padrich karonnam sangtat tim oxim:
1. Aiz lok aplea bhurgeam ujir padricher add uloitat. Mhonntoch, padri zaupachi khuxi aslolea bhurgeachea monacher oxeo padri vixincheo negative gozali probhav kortat. Tachi khuxi moddta.
 2. Aicho kall mhargayecho kall mhonnot, ghov-bail khuim dogam poros chodd bhurgeank zolma haddunk sodinant. 'Hum do, hamara do! " (Ami dogam, amchim dogam) oxem tanchem dhoronn. Mhonnche, eka kallar zoim ekvottit ghorabe asle tancho zago aiz 'nuclear' ghorabeamni ghetla.
 Thoddim bhurgim title padri zaunk thodde umedvar.
 3. Ghorabeant dhormik vatavoronn na, dekun bhurgim lhanachim vhodd zatana tim dev-bhirantin ani dhormik monan vaddonant.
 Hea xivay, padriponnachim apovnnim unnim zaupa fattlim amche padri bhav anikui barik-sarik karonnam ditat tancho hanga ul'lekh korina titlo boro.
 Voilim karonnam ghoddie khorim ani sarkim asum yetat.... punn dev-apovnnim unnim zaupa fattlean gombhirtayen vichar korpa sarkim anik-ui karonnam asat zaum-ie, ani tancher ghoddie padrimni kholayen niyall korunk na zait. Mhojea motan tim karonnam oxim asum yetat:
1. Aichea padrichem jivit, lhanacho vhodd zatolea bhurgeak padriponnachi vatt dhorunk sfurthi zaina zait. Dekun, padri zaunk hea bhurgeank khuim tori padricho 'role model' mellunk na zait. Aiz tor ami somazantlea sogllea mollancher nodor marlear, dor ek tornnato aple nodre mukhar somazantlo ek 'role model' dovrun tache sfurthe udexim tachech porim ek dis umedin, khoxalkayen apunn-ui teach zagear pavta.
 Zalear, padrim modem amchea vaddtea bhurgeank ek 'role model' kitek mellona? Ani oso 'role model' mellona mhunnonuch apovnneachem satollim, apovnneacheo sabar karyavolli kortat te addeche upay kai?
 Hem voros padrink bhettoilolem voros. Bharotant sabar kodden hem voros monounk sabar torecheo ani sabar panvddeancher kherit karyavolli ankleat. Halinch, hea vorsa nimitan Bharotache Katolk Bispanche Porixoden ek khor nem' kaddla. Padrinchea Vorsa nimitan. Firgoje khatir kam kelolea khatir, firgoje koddchean padrichean motor gheunk zaina. Tachi nhesnnachi, khannachi chal sadi-chalti asunk zai.
 Porixodecheo heoch volli amkam padrim vixim anikui khub kitem borounk naslolem sangta.
 vaurtolom oxem tachea monant kiteak yena kai?
 3. Aicho xikpi bhurgo sokallim uttum tem sanjer nhidonk vochum meren tachea khankeant fokot pustokam astat. Sokallchea vellar iskolachim zalear sanje vellar 'tuition'-achim pustokam.... disbhor lisanv.... ho ani to projekt.... Zalear, sokall thaun sanj meren lisanvam mukhar fursot naslolea lhanachea vhodd zaupi bhurgeak aplea apovnnea vo khuxe vixm chintunk vell khuim astolo?
 Oxea thoddea gozalincher matso vichar kelear.... . padriponnachea apovnneak ek vegllo rong yeum yetalo.... !
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ► 2010 (21)
- ▼ 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 